TMT ได้เวลาสะสม! คาดเงินปันผลปีนี้สูงถึง 8% แนะซื้อเป้า 17.50 บ.
TMT ได้เวลาสะสม! คาดเงินปันผลปีนี้สูงถึง 8% แนะซื้อเป้า 17.50 บ.
20 มิ.ย. 2561

บล.ไอร่า ระบุในบทวิเคราะห์วันนี้(20 มิ.ย.) ว่า บริษัท ค้าเหล็กไทย จำกัด (มหาชน) หรือ TMT หลังปริมาณขายของ TMT เมื่อไตรมาส1/61 ทำระดับสูงสุดเป็นประวัติการณ์ อยู่ที่ 190,915 ตัน เพิ่มขึ้น 13%qoq และ 11%เทียบช่วงเดียวกันของปีก่อน ดีกว่าความต้องการเหล็กโดยรวมของประเทศ ที่เติบโตเพียง 7%qoq และ 3%เทียบช่วงเดียวกันของปีก่อน ภายใต้พฤติกรรมของผู้ใช้ที่เปลี่ยนไป โดยเริ่มให้ความสำคัญกับ Solution เพิ่มขึ้น ซึ่งสอดคล้องกับการปรับกลยุทธ์การขายของ TMT ในช่วง 2 – 3 ปีที่ผ่านมา ทำให้ TMT มีความได้เปรียบผู้ประกอบการรายอื่น โดยเฉพาะรายเล็ก – กลาง และส่งผลให้ Market Share ของ TMT โดยเฉพาะ HRC เพิ่มขึ้นต่อเนื่องจาก 8%เมื่อปี’55 เป็น 13%ในไตรมาส1/61
แนวโน้มผลประกอบการไตรมาส2/61 โดดเด่น เทียบช่วงเดียวกันของปีก่อน ทั้งปริมาณและรายได้ขาย รวมทั้ง Gross Profit Margin และกำไรสุทธิ แต่คาดลดลง qoq เล็กน้อย จากปริมาณขายที่คาดชะลอตัว จากช่วงวันหยุดยาวในเดือนเม.ย. ทำให้คาดปริมาณขายในไตรมาส2/61 อยู่ที่ประมาณ 180,000 ตัน ขณะที่ราคาขายเฉลี่ยทรงตัว qoq ประมาณ 23,000 บาท/ตัน พร้อมคาด Gross Profit Margin ใกล้เคียงไตรมาส1/61 คาดเฉลี่ยอยู่ที่ 6.80% ทำให้คาดกำไรสุทธิ 130 – 140 ล้านบาท ลดลงเล็กน้อยจาก 142 ล้านบาท เมื่อไตรมาส1/61 แต่เพิ่มขึ้นโดดเด่นจากกำไรสุทธิเพียง 37 ล้านบาท เมื่อไตรมาส1/60 ประเมินราคาเป้าหมายปี’61 ที่ 17.50 บาท